text: [{"text_idx": "#000001", "text": "Djokovic vann US Open \u2013 setti ny\u0301tt met fyri a\u00f0ru fer\u00f0 i\u0301 a\u0301r"}, {"text_idx": "#000002", "text": "Djokovic hevur vunni\u00f0 24 grand slam meistaraheiti og ehvur lagt seg a\u0301javnt 50-a\u0301ra gamla metinum hja\u0301 Margaret Court"}, {"text_idx": "#000004", "text": "Novak Djokovic er nu\u0301 fyrsti ma\u00f0ur at vinna 24 grand slam meistaraheiti, eftir at hann i\u0301 gja\u0301r vann US Open finaluna mo\u0301ti Daniil Medvedev."}, {"text_idx": "#000005", "text": "Djokovic a\u0301tti harrameti\u00f0 frammanundan, og vi\u00f0 24. Grand slam meistaraheitinum hevur hann eisini lagt seg a\u0301javnt metinunum hja\u0301 hja\u0301 Margaret Court. Sostatt eru b\u00e6\u00f0i harra- og kvinnumetini fyri grand slam meistaraheiti 24."}, {"text_idx": "#000006", "text": "Djokovic vann dystin i\u0301 trimum settum, og ho\u0301ast ta\u00f0 i\u0301 grand slam kappingum ver\u00f0ur sp\u00e6lt best av fimm, og Djokovic vann vi\u00f0 minstu margu i\u0301 settum, so var talan ikki um ein o\u0301javnan dyst, sum u\u0301rlsliti\u00f0 kundi givi\u00f0 fatan av."}, {"text_idx": "#000007", "text": "Djokovic breyt servuna hja\u0301 Medvedev longu i\u0301 \u00f8\u00f0rum parti\u0301i i\u0301 fyrsta setti, og yvirh\u00f8vur var talan um eitt r\u00e6ttiliga trygt sett til Djokovic, sum enda\u00f0i 6-3."}, {"text_idx": "#000008", "text": "Anna\u00f0 sett var kortini eitt r\u00e6tt maratonsett, i\u00f0 ma\u0301tti avgerast vi\u00f0 tie-breakara eftir ein ti\u0301ma og 44 minuttir. Aftur var Djokovic ovastur og vann setti\u00f0 7-6 (7-5)"}, {"text_idx": "#000009", "text": "Ba\u0301\u00f0ir brutu servuna hja\u0301 hv\u00f8rjum \u00f8\u00f0rum i\u0301 byrjanini av tri\u00f0ja setti, men eftir hetta megna\u00f0i Djokovic at sty\u0301ra restina av settinum, sum hann vann 6-3."}, {"text_idx": "#000010", "text": "Djokovic leg\u00f0i seg a\u0301javnt grand slam metinum hja\u0301 Rafa Nadal, ta\u0301 hann i\u0301 januar vann Australian Open fyri 10. fer\u00f0 og samstundis vann si\u0301tt 22. Grand slam heiti."}, {"text_idx": "#000011", "text": "I\u0301 summar setti Djokovic met, ta\u0301 hann vann French Open, og nu\u0301 hann hevur vunni\u00f0 si\u0301na tri\u00f0u grand slam kapping i\u0301 a\u0301r, hevur hann altso aftur sett met."}, {"text_idx": "#000012", "text": "Vi\u00f0 hesum seinasta sigrinum er Djokovic eisini einasti ma\u00f0ur, i\u00f0 hevur vunni\u00f0 tri\u0301ggjar av teimum fy\u0301ra grand slam kappingunum sama a\u0301r fy\u0301ra fer\u00f0ir."}]